Priopćenje za medije

Draguć, 19. lipnja 2015.

Draguć je u petak navečer opravdao ime – Centar fresaka!

Izložbom umjetničkih djela koja su nastala na međunarodnoj likovnoj koloniji na temu zidnog (fresko) slikarstva, trajala je od 15. do 19. lipnja u Draguću. Kolonija je organizirana u okviru projekta REVITAS II, na kojoj su sudjelovali autori iz četiri europske države: Njemačke, Slovenije, Italije i Hrvatske, koji nisu krili zadovoljstvo pozivom i iznenađenje viđenim tijekom boravka u Istri; vrijednom kulturnom baštinom u kojoj freske svojom brojnošću i kvaliteti spadaju u sam svjetski vrh, obzirom da neki od njih po prvi put borave u Istri, Draguću.

U likovnoj koloniji sudjelovali su: Lovro Artuković iz Hrvatske koji već duži niz godina živi i radi u Njemačkoj, Rajko Čuber iz Slovenije, Ugo Gazzola iz Italije, Dubravko Mataković i Silvo Šarić iz Hrvatske, svi redom umjetnici koji su za svoj rad postigli nacionalna i međunarodna priznanja.

Voditelj i organizator likovne kolonije, Robert Pauletta, iz umjetničke organizacije Robot iz Pule, naglasio je da je njegov izbor autora rezultat praćenja radova kolega već dugi niz godina, te su opravdali zadanu temu reinterpretacija nasljeđa na kreativan i inovativan pristup s upotrebom različitih umjetničkih tehnika što je i rezultirao nastanku djela*:* kvadriptihUga Gazzole poznatog restauratora, Rajka Čubera, dva rada u nježnom koloritu akril i ulje na platnu kombinirana s dodatnim materijalima, te dva strip crteža tušem Dubravka Matakovića, crtež Lovre Artukovića – prizor *bezumnika* iz Berma, crkve Sv. Marije na Škrilinah potaknuo ga je na autoportret suvremene verzije freske, dva rada *„crnilo“- tehnika lijepljenja čađi,* inspirirana zavjetnom crkvom iz Draguća, djela su Silva Šarića iz Vodnjana. Tijekom boravka za autore je organizirano stručno vodstvo u Beram i Draguć koje je vodio kustos Mladen Lučić.

Izložbi radova u kući za odmor u Draguću, u kojoj su boravili i stvarali umjetnici, unatoč vremenskim (ne)prilikama, prisustvovalo je nekoliko desetaka kolega i prijatelja iz Pule, Rijeke i drugih krajeva Istre.

U ime autora prisutnima se obratio Silvo Šarić i Lovro Artuković koji su iznijeli svoje pozitivne impresije freskama.

Radovi nastali na koloniji dobit će i svoj višejezični katalog a tijekom jeseni ove godine bit će i upriličena izložba radova u Galeriji Poola u Puli, Kandlerova 14.

Domaćin, načelnik Općine Cerovlje, Emil Daus nije krio zadovoljstvo slušajući dojmove autora i viđenim radovima, obzirom da umjetnička djela svoje stalno mjesto dobivaju u Kući fresaka i prva su koja postaju fundusom te se posebno zahvalio umjetnicima te Regiji Veneto, Istarskoj županiji, Ministarstvu turizma, Ministarstvu kulture kao i bivšem i sadašnjem županu Istarske županije koji su osigurali financijsku potporu i time omogućili obnovu Kuće fresaka. Nakon domaćina prisutnima se obratio voditelj projektne aktivnosti, Vladimir Torbica i u ime Istarske županije, zahvalio umjetnicima na donaciji neprocjenjivih radova koje ostavljaju Istri i Draguću te ih pozvao da ponovo dođu u Istru obzirom da Kuća fresaka, svoja vrata otvara 26. lipnja u 11 sati ima i galerijski i arts&residence prostor. Koordinatorica projekta Sandra Ilić podsjetila je na realizirane projekte Hearth of Istria i Revitas čiji je sljednik projekt REVITAS II. Obzirom da je projekt Revitas ocijenjen kao jedan od najboljih projekata prekogranične suradnje, nastavak projekta bio je očekivano i odobren i bodovno evaluiran s visokih 99,6 bodova.

Projekt Revitas II u svojim aktivnostima, istaknula je Ilić, pored uvođenja inovativnosti te otvaranja iskustvenih centara u Vodnjanu i Buzetu, ima i izradu mobilne aplikacije i internet stranica [www.istria-culture.com](http://www.istria-culture.com), uz ponovno otisnute materijale REVITAS projekta, izrađena je studija suvenira s motivima istarskih fresaka.

Revitas II -nadgradnja revitalizacije istarskog zaleđa i turizma u istarskom zaleđu, prekogranični je projekt sufinanciran sredstvima Europske unije u okviru Operativnog programa Slovenija- Hrvatska 2007-2013 u sveukupnom iznosu od 843.058,49 EUR. Partneri projekta su: Grad Kopar (vodeći partner), Istarska županija, Turistička zajednica Istarske županije, Grad Buzet, Grad Vodnjan, Općina Izola i Općina Piran.

Organizacija međunarodne likovne kolonije, radionice o zidnom (fresko) slikarstvu i međunarodni znanstveni skup, odnosno njihova djela i promišljana pridonose ciljevima projekta, a to je poticanje prekogranične kulturne razmjene i događaja u svrhu podizanja razine svijesti stanovnika i ostalih dionika o kulturnim i razvojnim potencijalima istarskog zaleđa, čiji je pravi promotor Draguć, primjer spoja kulturne baštine i turizma koji je uspješno zacrtao daljnji put razvoja mjesta i Općine.

Događanja u Draguću u okviru projekta REVITAS II:

**18.06. -24.07.2015. -radionice o zidnom (fresko) slikarstvu, voditelj radionica: Hari Vidović, prof.**

18.- 20.06.2015.: radionice za osnovnoškolce

21.-23.06.2015.: radionice za srednjoškolce i studente

22.- 24. 07.2015.: radionice za stariju dob

**23.06. 2015. u 18.00 sati -predstavljanje radova polaznika radionica o fresko-slikarstvu; osnovnoškolaca, srednjoškolaca i studenata**

**26. 6. 2015. u 11. 00 sati -svečano otvorenje KUĆE FRESAKA** u nazočnosti predstavnika Regije Veneto, Ministarstva kulture, Ministarstva turizma, Porečko - pulske biskupije, Istarske županije, Općine Cerovlje te partnera na projektu REVITAS II iz Slovenije i Hrvatske

**08.-10.07.2015. -međunarodni znanstveno-stručni skup iz područja zidnog slikarstva**; tema skupa "Suvremena iskustva u restauriranju zidnih slika", u organizaciji **Hrvatskog restauratorskog zavoda**

S poštovanjem,

Voditelj projektne aktivnosti

Vladimir Torbica, prof.